Screenshot: Facebook

STANKO CERIN, vlasnik kompanije Ostendo Consulting Group, poduzetnik ideološki blizak HDZ-u, odluku VEM-a kojom su nedvosmisleno potvrdili kako u Indexovom tekstu o dočeku kostiju Leopolda Mandića nije bilo govora mržnje, prokomentirao je na način i argumentima kakvima se opravdao pokolj nad novinarima Charlie Hebdoa.



Zastrašujuć komentar kojim se poziva i unaprijed opravdava linč nad Indexom prenosimo u cjelosti:



"Ovaj tekst bez ikakve sumnje potiče na nasilje teškim vrijeđanjem na vjerskoj osnovi. Žalosno je ako vijeće za telekomunikacije ne uviđa da se ovdje ne radi ni o kakvoj satiri već o vrijeđanju. Reakcija na vrijeđanje često bude nasilje pa se ne treba čuditi ukoliko do toga na kraju i dođe. Ne treba za to ni kriviti one koji su vrijeđani već one koji to vrijeđaju", napisao je Cerin.

Tekst se nastavlja ispod oglasa

Ovakav komentar samo je dio jačanja atmosfere vjerskog ekstremizma i pozivanja na nasilje nad neistomišljenicima u Hrvatskoj.